Bunga Citra Lestari

Bunga Citra Lestari, lebbi èkennal kalabân inisial BCL (lahèr 22 Maret 1983) panèka sala sèttong penyanyi, aktris, bân modèl asal Inḍonèsia.

 Kaodi'ân awwal 
Bunga Citra Lestari èlahèrraghi dâri pendatang Minangkabau, Muchlis Rusli bân Emmy Sjarif dâri Galuang, Nagari Sungai Pua, Sumatra Bârâ'. Ramana alako è Bank Indonesia, bân èbhuna dokter gigi. Emba lakè'na dâri ebuna panèka Sjarif Usman, pejuang kamardhikaan.

 Pamolangan 

 SMP Negeri 1 Lhokseumawe (1995—1998)
 SMA Negeri 70 Jakarta (1998—2001)
 Universitas Trisakti, S-1 Manajemen (ambu)

 Karir 
BCL dhâddhi model è video klip lagu Jikustik sè èjudhul Seribu Tahun Lamanya è taon 1999 bân ollè peran Sri remaja è serial tivi Bukan Perempuan Biasa è taon 1997. Bunga jhughân dhâddhi model majalah Hai.

È taon 2004, karir dhâddhi panyanyi BCL èmolaè mènangka featuring singer dâri PAS Band bân Fikuistik è bâkto penampilan è acara PESMABA. Molaè jârèya, BCL ampon fokus dâ' industri musik bân makalowar bânnya' lagu hit. Salèrana ampon alako areng-bhâreng sareng musisi Indonesia bân internasional sè èkennal, akadhi Christian Bautista bân Julio Iglesias.

BCL amolè debut aktingah è filèm Cinta Pertama (Cinta Pertama). Èbârengaghi kalabân filem panèkah, salèrana makalowar single pertamana, Cinta Pertama (Sunny), mènangka soundtrack filèm aslina. 'Cinta Pertama' aoba dhâddhi superstar sè èkasennengi bân abhuktèyaghi reputasina mènangka sala sèttong artis terkenal è Indonesia.

È taon 2012, BCL dhâddhi bintang filèm è filem box office sè palèng bhâghus è bâkto jârèya "Habibie & Ainun", filèm sè acarètah kisah cinta presiden Indonesia nomer 3, BJ Habibie bân binèna, Ainun Habibie. Film panèka èkennal kalabân 4,6 juta panonton bân dhâddhi tonggak sejarah ghâbây BCL. È bulân Maret 2017, BCL polè aghâbây terobosan è dhunnya hiburan kalabân mennang bân ngasèllaghi konser solo "It's Me BCL Concert" sè èsebbhut konser kalabân biaya produksi sè palèng tèngghi è Indonesia, akolaborasi abhâreng sareng direktur kreatif sè bâdâ è Los Angeles, The Squared Division. Bânnya' sè mojhih, bân jhughân The Jakarta Post makalowar ulasan bân nolès, "BCL ampon ngangka' standar".

 Sombher